কুষ্টিয়ার মিরপুর উপজেলার ওই প্রতিবন্ধী নারী গত ২৩ আগস্ট ঢাকায় বোনের বাসা থেকে নিখোঁজ হন। এ বিষয়ে থানায় একটি সাধারণ ডায়রি করেন তার স্বজনরা। বঙ্গবন্ধু সেতু পূর্ব থানার ওসি মোশাররফ বলেন, গত বৃহস্পতিবার গভীর রাতে টাঙ্গাইল থেকে বঙ্গবন্ধু সেতুতে যাওয়ার পথে টিটি এন্টারপ্রাইজের একটি বাসের ভেতর ওই নারীকে ধর্ষণ করা হয়। বাস থেকে একটি মেয়ের চিৎকার শুনে বঙ্গবন্ধু সেতু পূর্বপাড়ের ইব্রাহিমাবাদ রেল স্টেশনের নৈশপ্রহরী টহল পুলিশকে খবর দেন। পরে পুলিশ বাসস্ট্যান্ডে গিয়ে মেয়েটিকে উদ্ধার ও বাসের হেলপার নাজমুলকে গ্রেফতার করে।